Komission direktiivi 96/65/EY, annettu 11 päivänä lokakuuta 1996, vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta tekniikan kehitykseen neljännen kerran ja lapsiturvallisilla sulkimilla varustettavien vaarallisten valmisteiden pakkauksista annetun direktiivin 91/442/ETY muuttamisesta (ETA:n kannalta merkityksellinen teksti)



Virallinen lehti nro L 265 , 18/10/1996 s. 0015 - 0017



KOMISSION DIREKTIIVI 96/65/EY, annettu 11 päivänä lokakuuta 1996, vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta tekniikan kehitykseen neljännen kerran ja lapsiturvallisilla sulkimilla varustettavien vaarallisten valmisteiden pakkauksista annetun direktiivin 91/442/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY (1), sellaisena kuin se on viimeksi muutettuna komission direktiivillä 93/18/ETY (2), ja erityisesti sen 6 ja 15 artiklan, sekä katsoo, että neuvoston direktiivin 67/548/ETY (3), sellaisena kuin se on viimeksi muutettuna komission direktiivillä 96/54/EY (4), liitteessä VI määrätään uusista perusteista ja uudesta R-lausekkeesta aspiraatiovaaran aiheuttaville aineille vaarallisuusluokassa "haitallinen", ja erityisesti lausekkeesta R 65, direktiivin 88/379/ETY liitteessä I annettuja määräyksiä on siksi täydennettävä, komission direktiivin 91/442/ETY (5) liitteessä määritellään direktiivin 88/379/ETY 6 artiklan mukaisesti tiettyjen lapsiturvallisilla sulkimilla varustettavien valmisteiden ominaisuudet; nämä ominaisuudet olisi tarkistettava vastaamaan direktiivin 67/548/ETY liitteen VI aspiraatiovaaran aiheuttavia aineita koskevia perusteita, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Lisätään direktiivin 88/379/ETY liitteeseen I tämän direktiivin liitteessä I oleva uusi 1.3. kohta. 2 artikla Muutetaan direktiivi 91/442/ETY seuraavasti: - Korvataan 2 artikla seuraavalla artiklalla: "2 artikla Direktiivin 90/35/ETY 1 ja 2 artiklan sekä tämän direktiivin 1 artiklan säännöksiä sovelletaan myös valmisteisiin, joita tarjotaan tai myydään yleisölle aerosolipakkauksissa tai sinetöidyllä spraysuuttimella varustetuissa pakkauksissa liitteen a kohdassa määriteltyjä valmisteita lukuun ottamatta." - Korvataan liite tämän direktiivin liitteellä II. 3 artikla 1. Jäsenvaltioiden on saatettava tämän direktiivin noudattamisen edellyttämät säännökset ja määräykset voimaan viimeistään 31 päivänä toukokuuta 1998. Niiden on ilmoitettava tästä komissiolle viipymättä. 2. Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 3. Näissä jäsenvaltioiden antamissa säännöksissä ja määräyksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 4 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä lokakuuta 1996. Komission puolesta Martin BANGEMANN Komission jäsen (1) EYVL N:o L 187, 16.7.1988, s. 14 (2) EYVL N:o L 104, 29.4.1993, s. 46 (3) EYVL N:o 196, 16.8.1967, s. 1 (4) EYVL N:o L 248, 30.9.1996, s. 1 (5) EYVL N:o L 238, 27.8.1991, s. 25 LIITE I Lisätään seuraava kappale direktiivin 88/379/ETY liitteeseen I: "1.3. Aspiraatiovaaraa aiheuttavat valmisteet Aspiraatiovaaraa (R 65) aiheuttavat valmisteet luokitellaan ja merkitään direktiivin 67/548/ETY liitteessä VI olevassa 3.2.3. kohdassa esitettyjen perusteiden mukaisesti. Sovellettaessa direktiivin 88/379/ETY 3 artiklan 5 kohdan c alakohdan i ja ii alakohdan mukaista pitoisuusrajoihin perustuvaa menetelmää aineen luokitusta lausekkeella R 65 ei oteta huomioon." LIITE II "LIITE Ominaisuudet, joihin 1 artiklassa viitataan: a) Direktiivin 67/548/ETY liitteessä VI olevan 3.2.3. kohdan mukaisesti luokitellut ja merkityt aspiraatiovaaraa (R 65) aiheuttavat valmisteet. b) Ainakin yhden jäljempänä mainitun aineen pitoisuus vastaa vähintään eriteltyä yksittäistä enimmäispitoisuutta. >TAULUKON PAIKKA>